Qoqan xanlıǵı

Qoqan xanlıǵı — ózbek xanlıqlarınan biri (1709-1876). Paytaxtı — Qoqan. Ózbeklerdiń mıńlar urıwınan bolǵan Shohruxbiy 1709-jılda tiykar salǵan. Bul xanlıq quramına dáslep Qoqan, Namangan, Marǵılan, Konibodom,Isfara hám olardıń átirapındaǵı awıllar kirgen. Abdurahimbiy dáwirinde Buxara xanlıǵına áskeriy júris etilip,Samarqand iyelenedi (1732). Abdulkarimbiy dáwirinde (1746-jıl) qalmaqlar Ferǵana oypatlıǵına hújim etip, Osh,  Andijan, Marǵılan qalaların iyelep, Qoqandı qamal etken. Qoqanlıqlarǵa járdemge kelgen Oratepa hákimi Fazılbiy áskerleri menen birgelikte olardı Ferǵana oypatlıǵınan aydaǵan. Norbotabiy dáwirinde Chust hám Namangan beklariniń ǵárezsizlik ushın kótergen qozǵalańları bastırılǵan. Mámlekette suwǵarıw imaratları júzege kelgen, sawda hám ónermentshilik, awıl xojalıǵı anaǵurlım rawajlanadı hám salıstırǵanda arzanshılıq boladı.